คือวันที่16ตค.หนูกับแฟนได้นอนด้วยกัน แล้วคืนนั้นแฟนได้ช่วยตัวเองค่ะ แต่ตอนนั้นแฟนยังไม่เสร็จนะคะแฟนเอานิ้วมาใส่ช่องคลอดหนู ซึ่งใส่ไปแปปเดียวค่ะประมาณ5-7วิได้ แค่นั้นจริงๆค่ะ ไม่ได้มีการสอดใส่อวัยวะเพศ พอรุ่งเช้าวันที่17ประมาณ11-12โมง ประจำเดือนหนูมาค่ะ มาปกติเลยค่ะปริมาณปกติเป็น5-6วัน (ก่อนเดือนตค.ประจำเดือนหนูมาประมาณวันที่10-12นี่แหละค่ะไม่แน่ใจว่าวันไหน) แต่พอเดือนนี้พฤศจิกายนประจำเดือนหนูยังไม่มาเลยค่ะ แบบนี้มีโอกาสท้องไหมคะ
สวัสดีค่ะ Ponyyการที่ใช้นิ้วที่อาจจะปนเปื้อนน้ำอสุจิสอดเข้าไปในช่องคลอดดังกล่าวมานั้น มีโอกาสที่จะทำให้เกิดการตั้งครรภ์ได้น้อยมาก เพราะน้ำอสุจิหากไม่ได้อยู่ในร่างกายมนุษย์ทันที และไม่ได้มีการสอดใส่อวัยวะเพศเข้าไปด้วย แทบจะไม่มีโอกาสผ่านเข้าไปผสมกับไข่ได้หากหลังจากนั้น ประจำเดือนมาปกติแล้ว ก็แสดงว่าน่าจะไม่ได้มีการตั้งครรภ์ โดยประจำเดือนในเดือนนี้ที่ยังไม่มา อาจมีสาเหตุอื่นๆเช่น การมีถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลแต่อย่างไรก็ตาม ก็อาจจะต้องตรวจยืนยันก่อนว่าไม่มีการตั้งครรภ์จริง โดยชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป